hu hu hu hu hu hu hu hu hu hu hu hu en hu hu hu hu hu sk hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu de de hu hu hu hu hu hu hu hu hu hu cs hu hu hu hu fr hu fr hu hu hu hu fr ru ru en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ru de el eo es et fa fr he it lt nb pl pt ru sv fy vi hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. június 17.
Ugrás a navigációhoz Ugrás a kereséshez
A Wikimédia Commons tartalmaz Powązki temető témájú médiaállományokat.
A Powązki temető vagy más néven a Régi Powązki Varsó egyik legrégebbi, történelmi temetője.
A sírkert a lengyel főváros Wola városrészében található, a Visztula bal partján, az Okopowa, a Powązkowska, a Tatarska és a Jana Ostroroga utca által határolt területen. A Varsói érsekség kezelésében áll, de egy társadalmi szervezet szociális munkásai is segítik a fenntartását. A temetőben megszámlálhatatlanul sok építészeti és szobrászati kincs található, amelyek szigorú állami védelem alatt állnak.
A nyughelyet gyakran nevezik Varsó legrégibb temetőjének, de ez téves. A Kamionkowski és a Renety utcai „na Służewie” temetők már a XIII. századtól léteztek.
A sírkert szomszédságában több más régi temető is található. Északi részén, a Tatarska utcai oldalon a tatár-iszlám, déli részén pedig a régi zsidó, valamint egy kaukázusi-iszlám és két evangélikus temető. Északnyugatra egy kilométerre fekszik a Powązki katonai temető.
2 A Powązki temetőben nyugvó híres lengyelek
Stanisław Moniuszko és a Chopin család sírja
A Borromeo Szent Károly templom
Története 1790. november 4-én indult, amikor a Szymanowski család telket adományozott a városnak. 1792. május 20-án szentelték fel, a területének mérete eredetileg 2-2,5 hektár volt. Ugyanebben az évben fejezték be a Borromeo Szent Károlyról elnevezett templom építését. A Domenico Merlini itáliai építész által tervezett, II. Szaniszló Ágost király és testvére, Michał Poniatowski által alapított templom hullaházként, illetve ravatalozóként is működött.
A sírkertet többször is bővítették, napjainkban 43 hektár méretű. Összehasonlításképpen, Vatikánváros 44, a budapesti Új köztemető pedig 207 hektár nagyságú.
Kb. 1 millió embert temettek ide. Itt nyugszanak a szabadságharcok mártírjai a Kościusko-felkelés hőseitől a varsói felkelés hőseiig. 1945 után a koncentrációs táborokban elhunytak hamvait is itt helyezték el. Rajtuk kívül a lengyel társadalom számos híres és jeles képviselőjét temették ide, férfiakat és nőket, katonákat, írókat, költőket, tudósokat, orvosokat, jogászokat és papokat. Néhányuk sírja az 1925-ben kialakított Érdemesek sétányán (Alei Zasłużonych) található. A temetőben leltek végső nyughelyet Frédéric Chopin szülei és testvérei is.
A II. világháború idején a temető csak kisebb károkat szenvedett, bár a háború vége felé leégett a templom és az irodahelyiségek. A megszállás alatt a Honi Hadsereg (Armia Krajowa) itt tárolta a fegyvereit, és innen juttattak élelmiszert a varsói gettóba.
2012-ben leomlott a zsidó temetőtől elválasztó fala, s 70 sír megrongálódott.
2014-ben az öt másik temetővel együtt műemlékké nyilvánították (pomnik historii).
A Powązki temetőben nyugvó híres lengyelek[szerkesztés]
Jerzy Andrzejewski (1909–1983), regényíró
Tadeusz Baird (1928–1981), zeneszerző, zenepedagógus
Bolesław Bierut (1892–1956), kommunista politikus, a Lengyel Népköztársaság elnöke
Wojciech Bogusławski (1757–1829), színész, színházigazgató, drámaíró, „a lengyel színház atyja”
Franciszek Bohomolec (1720–1784), nyelvész, drámaíró, vígjátékíró, jezsuita szerzetes, az udvari nyomda vezetője, tanár
Maria Dąbrowska (1889–1965), regény- és drámaíró, esszéista, műfordító, újságíró
Ignacy Feliks Dobrzyński (1807–1867), zeneszerző, zongoraművész, karmester, pedagógus
Bronisław Geremek (1932–2008), történész, politikus, külügyminiszter és képviselő
Władysław Gomułka (1905–1982), kommunista politikus, a Lengyel Egyesült Munkáspárt (LEMP) KB első titkára
Józef Gosławski (1908–1963), szobrász és éremművész
Maria Grzegorzewska (1888–1967), pedagógus, a lengyel gyógypedagógia nemzetközi hírű képviselője
Zbigniew Herbert (1924–1998), költő, esszéista, drámaíró
Kazimiera Iłłakowiczówna (1892–1983), költőnő, író, fordító
Ireneusz Iredyński (1939–1985), író, dramaturg, forgatókönyvíró, rádiójáték- és dalszöveg-író
Wojciech Jaruzelski (1923–2014), tábornok, kommunista politikus, 1985–1989 között az Államtanács elnöke, 1989-ben a Lengyel Népköztársaság elnöke, 1989–1990-ben a Harmadik Lengyel Köztársaság elnöke
Jan Kiepura (1902–1966), világhírű énekes (tenor), filmszínész
Hugo Kołłątaj (1750–1812), tanár, politikus, filozófus
Krzysztof Komeda (1931–1969), dzsesszzenész, zongorista, filmzeneszerző
Ryszard Kukliński (1930–2004), kém, a CIA legfontosabb keleti informátora
Jacek Kuroń (1934–2004), a Solidarność vezetője, népművelő, történész, miniszter, képviselő
Maria Kwaśniewska (1913–2007), gerelyhajító, olimpikon
Witold Lutosławski (1913–1994), zeneszerző
Tadeusz Łomnicki (1927–1992), színpadi és filmszínész
Witold Małcużyński (1914–1977), zongoraművész
Stanisław Moniuszko (1819–1872), zeneszerző, zongorista és orgonista, a „lengyel nemzeti opera atyja”
Andrzej Munk (1921–1961), filmrendező és operatőr
Czesław Niemen (1939–2004), zenész, zeneszerző, énekes
Michał Kleofas Ogiński (1765–1833), zeneszerző, diplomata és politikus, Litvánia államkincstárnoka
Józef Pankiewicz (1866–1940), festő, grafikus és tanár
Witold Pilecki (1901–1948), kém, a lengyel ellenállás hőse
Bolesław Prus (1847–1912), író, publicista
Władysław Reymont (1867–1925), író
Wacław Sierpiński (1882–1969), matematikus
Stanisław Sosabowski (1892–1967), tábornok
Władysław Szpilman (1911–2000), zongoraművész, zeneszerző
Edward Rydz-Śmigły (1886–1941), tábornok, politikus, államelnök 1935–1939 között
Leopold Staff (1878–1957), költő, drámaíró, fordító
Julian Tuwim (1894–1953), költő
Henryk Wieniawski (1835–1880), hegedűvirtuóz és zeneszerző
Stanisław Wojciechowski (1869–1953), politikus, a Második Lengyel Köztársaság elnöke
Stefan Żeromski (1864–1925), prózaíró, publicista, drámaíró, „a lengyel irodalom lelkiismerete”
Lengyel légionisták emlékműve (Budapest)
Ez a szócikk részben vagy egészben a Cmentarz Powązkowski w Warszawie című lengyel Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Lengyelország-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Powązki_temető&oldid=22759060”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. június 17., 16:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.